Document ID: 32003R1184

Uredba Komisije (ES) št. 1184/2003
z dne 2. julija 2003
o dvajseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 881/2002 z 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana [1], nazadnje spremenjene z Uredbo Sveta (ES) št. 1012/2003 [2], in zlasti prve alinee člena 7(1) te Uredbe,
ob upoštevanju naslednjega:
(1) Priloga I k Uredbi (ES) št. 881/2002 našteva osebe, skupine in entitete za katere velja zamrznitev sredstev in ekonomskih virov na podlagi omenjene uredbe.
(2) 25. junija 2003 se je Odbor za sankcije odločil, da dopolni seznam oseb, skupin in entitet, za katere bi se morala uvesti zamrznitev sredstev in gospodarskih virov. Zato bi bilo treba v skladu s tem spremeniti Prilogo I -
SPREJELA NASLEDNJO UREDBO:
Člen 1
Priloga I k Uredbi (ES) št. 881/2002 se s tem spremeni v skladu s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. julija 2003

Labels: 2
5
10
8
3
18
15